Α.Π. 89450

Ηράκλειο 23/9/2022

**ΠΡΟΚΗΡΥΞΗ**

**Μια (1) Θέση Ερευνητή Β ή Γ Βαθμίδας**

Το Ινστιτούτο Μοριακής Βιολογίας και Βιοτεχνολογίας (ΙΜΒΒ) του Ιδρύματος Τεχνολογίας και Έρευνας (ΙΜΒΒ-ΙΤΕ), λαμβάνοντας υπόψη:

* Τις διατάξεις του Ν. 4310/8-12-2014 «Έρευνα, Τεχνολογική Ανάπτυξη και Καινοτομία και άλλες διατάξεις» (ΦΕΚ 258 Α΄/2014), όπως ισχύει
* Τις διατάξεις του Ν. 4386/11.05.2016 «Ρυθμίσεις για την Έρευνα και άλλες διατάξεις» (ΦΕΚ 83 Α΄/2016)
* Τις διατάξεις του Ν. 2431/1996 (ΦΕΚ 175 Α΄/1996) «Διορισμός ή πρόσληψη πολιτών της Ευρωπαϊκής Ένωσης στη Δημόσια Διοίκηση»
* Τίς διατάξεις τις ΠΥΣ 33/2006 (ΦΕΚ 280/Α/2006) «Αναστολή Διορισμών και Προσλήψεων στο Δημόσιο Τομέα», όπως ισχύει
* Το Π.Δ. 432/1987 (ΦΕΚ 204 Α΄/87) «Σύσταση νομικού προσώπου ιδιωτικού δικαίου με την επωνυμία «Ίδρυμα Τεχνολογίας και Έρευνας (Ι.Τ.Ε)»
* Τον Εσωτερικό Κανονισμό του ΙΤΕ (ΦΕΚ Β’ 1584/2009) όπως τροποποιήθηκε και ισχύει (ΦΕΚ Β΄ 2193/2010)
* Την υπ΄ αριθμ. Πρακτ. 488/38-6/13.9.2022 Απόφαση του Δ.Σ. του ΙΤΕ που ενέκρινε την προκήρυξη της θέσης

***Προκηρύσσει μία (1) θέση Ερευνητή Β΄ ή Γ΄ βαθμίδας***

***Μία (1) Θέση Ερευνητή Β΄ (Κύριος Ερευνητής) ή Γ΄ (Εντεταλμένος Ερευνητής) Βαθμίδας στο γνωστικό αντικείμενο «Βιολογία αρθρόποδων – φορέων ασθενειών [Biology of Disease Vectors], συμπεριλαμβανομένων των πεδίων: Εντομομεταδιδόμενες Νόσοι, Μοριακή Βιολογία και Βιοτεχνολογία Εντόμων, Παρασιτολογία»***

Οι υποψήφιοι θα πρέπει:

α) Να είναι κάτοχοι διδακτορικού διπλώματος με αποδεδειγμένο ερευνητικό έργο και συνάφεια με το γνωστικό αντικείμενο της προκηρυσσόμενης θέσης

β) Τα ελάχιστα προσόντα που απαιτούνται για την πρόσληψη ή το διορισμό ερευνητή στις αντίστοιχες βαθμίδες, ορίζονται στο άρθρο 18 του Ν. 4310/2014 όπως τροποποιήθηκε και ισχύει σήμερα:

- **για τη Β΄ βαθμίδα (Κύριος Ερευνητής) απαιτείται** ο ερευνητής να έχει τεκμηριωμένη ικανότητα να οργανώνει και να διευθύνει προγράμματα έρευνας και τεχνολογικής ανάπτυξης, να συντονίζει και να κατευθύνει την έρευνα και την τεχνολογική ανάπτυξη στα επί μέρους έργα του προγράμματος έρευνας και τεχνολογικής ανάπτυξης, να αναζητεί και να προσελκύει οικονομικούς πόρους από εξωτερικές πηγές για τη χρηματοδότηση των δραστηριοτήτων του ινστιτούτου ή του κέντρου και να προωθεί πρωτοποριακές ιδέες στην επιστήμη και την τεχνολογία. Επίσης απαιτείται να έχει κάνει πρωτότυπες δημοσιεύσεις σε επιστημονικά και τεχνικά περιοδικά διεθνώς αναγνωρισμένου κύρους ή να έχει διεθνή διπλώματα ευρεσιτεχνίας και να έχει προσφέρει στην πρόοδο της επιστήμης και της τεχνολογίας και των εφαρμογών τους και να έχει τύχει αναγνώρισης από άλλους ερευνητές η συμβολή του στην πρόοδο της επιστήμης και της τεχνολογίας.

**- για τη Γ΄ βαθμίδα (Εντεταλμένος Ερευνητής) απαιτείται** ο ερευνητής να έχει εμπειρία τριών ετών στην εκτέλεση ερευνητικού έργου, ικανότητα να σχεδιάζει και να εκτελεί έργα ΕΤΑΚ, να αναζητεί και να προσελκύει οικονομικούς πόρους από εξωτερικές πηγές για τη χρηματοδότηση του ινστιτούτου ή του ερευνητικού κέντρου.

γ) Να είναι Έλληνες πολίτες ή πολίτες των κρατών της Ευρωπαϊκής Ένωσης

Για τους πολίτες των κρατών της Ευρωπαϊκής Ένωσης απαιτείται η επαρκής γνώση της Ελληνικής γλώσσας, η οποία αποδεικνύεται με Πιστοποιητικό Ελληνομάθειας του Κέντρου Ελληνικής Γλώσσας ή με αντίστοιχο Πιστοποιητικό του Σχολείου της Νέας Ελληνικής Γλώσσας του Αριστοτελείου Πανεπιστημίου Θεσσαλονίκης, το οποίο χορηγείται ύστερα από σχετική αίτηση των υποψηφίων

δ) Να μην υπάρχει στο πρόσωπό τους κώλυμα από ποινική καταδίκη ή υποδικία ή απαγόρευση ή δικαστική αντίληψη.

ε) Οι άνδρες υποψήφιοι να έχουν εκπληρώσει τις στρατιωτικές τους υποχρεώσεις ή να έχουν νόμιμα απαλλαγεί από αυτές.

**Απολύτως απαραίτητα δικαιολογητικά, τα οποία θα πρέπει να υποβληθούν με την αίτηση και για τις δύο θέσεις, είναι:**

1. Αίτηση υποψηφιότητας **(επισυνάπτεται στο αρχείο της προκήρυξης που έχει αναρτηθεί στο σύστημα ΑΠΕΛΛΑ),** στην οποία ο/η ενδιαφερόμενος/η θα ζητεί να γίνει δεκτή η υποψηφιότητά του/της και θα αναφέρει τα συνυποβαλλόμενα δικαιολογητικά.
2. Λεπτομερές βιογραφικό σημείωμα σύμφωνα με τις κατευθύνσεις της Ευρωπαϊκής Ένωσης (στην ελληνική και αγγλική γλώσσα)
3. Αναλυτικό υπόμνημα για το επιστημονικό και ερευνητικό τους έργο, καθώς και περιληπτική έκθεση ερευνητικών ενδιαφερόντων
4. Αντίγραφο των δύο όψεων της αστυνομικής ταυτότητας ή διαβατηρίου (προκειμένου για πολίτες κρατών- μελών της Ευρωπαϊκής Ένωσης, πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος)
5. Αντίγραφα τίτλων σπουδών με τα οποία θα αποδεικνύονται τα απαιτούμενα τυπικά προσόντα:

α. Απλά και ευανάγνωστα αντίγραφα εάν πρόκειται για έκδοση από δημόσιο φορέα, ή

β. Απλά και ευανάγνωστα αντίγραφα ιδιωτικών εγγράφων, εφόσον έχουν επικυρωθεί αρχικά από δικηγόρο, καθώς και ευκρινή φωτοαντίγραφα από το πρωτότυπα όσων ιδιωτικών εγγράφων φέρουν θεώρηση από τις υπηρεσίες και τους φορείς που εμπίπτουν στη ρύθμιση Ν.4250/2014, ή

γ. Ευκρινή φωτοαντίγραφα αλλοδαπών εγγράφων, υπό την προϋπόθεση ότι τα έγγραφα αυτά έχουν επικυρωθεί πρωτίστως από δικηγόρο. Εφ’ όσο πρόκειται για τίτλους σπουδών από πανεπιστήμια του εξωτερικού, για τους Έλληνες πολίτες, απαιτείται και πιστοποιητικό αναγνώρισης από το ΔΟΑΤΑΠ (πρώην ΔΙΚΑΤΣΑ) ή τουλάχιστον κατατεθειμένη αίτηση, κατά την κατάθεση της υποψηφιότητας ή, εναλλακτικά, κατά την πρόσληψη

1. Υπεύθυνη Δήλωση του 1599/86 που να δηλώνεται από τους υποψηφίους ότι πληρούν τα απαιτούμενα τυπικά προσόντα της παρούσας Προκήρυξης

**Κατάθεση δικαιολογητικών**

Οι ενδιαφερόμενοι καλούνται να υποβάλλουν την αίτηση της υποψηφιότητάς τους και όλα τα απαιτούμενα δικαιολογητικά **ηλεκτρονικά, μέσω του συστήματος ΑΠΕΛΛΑ στη διαδικτυακή διεύθυνση** [**https://apella.minedu.gov.gr**](https://apella.minedu.gov.gr)

**Τελευταία ημερομηνία λήξης παραλαβής των υποψηφιοτήτων είναι η**

**Δευτέρα, 14 Νοεμβρίου 2022**

Η μη υποβολή της αίτησης και των δικαιολογητικών με τον παραπάνω τρόπο και εντός της παραπάνω ημερομηνίας, συνιστά λόγο απαράδεκτου της αίτησης.

Η παρούσα Προκήρυξη θα δημοσιευθεί όπως ορίζουν οι κείμενες διατάξεις (άρθρο 29, παρ. 2, Ν. 4310/2014) όπως τροποποιήθηκε και ισχύει και της με αριθμό 134664/2019 Απόφασης του Υπουργού Ανάπτυξης και Επενδύσεων (ΦΕΚ Β΄ 695/4-3-2020).

Για το ΙΜΒΒ-ΙΤΕ

Ιωάννης Βόντας, Διευθυντής